cyanic-selkie/wikianc huggingface dataset:
โรงเรียนสตรีวัดมหาพฤฒาราม ในพระบรมราชินูปถัมภ์
สัญลักษณ์ประจำโรงเรียน
"พึงถือดอกบัวเป็นสัญลักษณ์ประจำ ยึดมั่นในอุดมคติที่จะนำเหล่าหนึ่งในดอกบัวหลวง ให้ผุดพ้นสายธาร บานรับแสงรวีได้ในการต่อไป"
ความหมายของสีประจำโรงเรียน
กรมท่า หมายถึง ความมั่นคง และความสงบสุข
ฟ้า หมายถึง ความรุ่งโรจน์ และความสดใส
รายละเอียดภายในโรงเรียน
ปัจจุบันเปิดสอนในช่วงชั้นที่ 3( ระดับชั้นมัธยมศึกษาปีที่ 1 – 3)และช่วงชั้นที่ 4(ระดับชั้นมัธยมศึกษาปีที่ 4 – 6)จัดการศึกษาเฉพาะนักเรียนหญิง มีเนื้อที่ 5 ไร่ 65.86 ตารางวา มีอาคารเรียนถาวรเป็นตึก 5 หลัง
อาคาร 1  ( ตึกโสณบัณฑิต )    อาคาร  4  ชั้น
อาคาร 2  ( ตึกพิทยลาภ )              อาคาร  4  ชั้น
อาคาร 3  ( ตึกศรีพฤฒา )              อาคาร  5  ชั้น
อาคาร 4  ( ตึกสมจิตต์ )                 อาคาร  2  ชั้น  ชั้นบนเป็นหอประชุม  ชั้นล่างเป็นโรงอาหาร
อาคาร 5  ( ตึกคหกรรม )              อาคาร  4  ชั้น
อาคาร 6  ( อาคารรวมน้ำใจ )      อาคาร  4  ชั้น    อาคารสร้างใหม่ปี  พ.ศ. 2540
ชีบาฟามส์
ชีบาฟามส์ (مزارع شبعا, Mazāri' Šib‘ā; חוות שבעא, Havot Sheba‘a or הר דוב, Har Dov) เป็นพื้นที่ขนาดเล็กที่ตั้งอยู่พรมแดนเลบานอน–ซีเรีย และที่ราบสูงโกลันที่อิสราเอลยึดครอง ชีบาฟามส์เป็นชื่อฟาร์มที่ตามประวัติศาสตร์เชื่อว่าเป็นของชาวเมืองชีบาในเลบานอน มีความยาว 11 กิโลเมตร กว้าง 2.5 กิโลเมตร ทั้งศาสนาอิสลามและศาสนายูดายถือว่าภูเขาเบตาริม (มะกอม อีบราฮิม อัลเคาะลีลในภาษาอาหรับ หรือมาคอม ฮาเบตาริมในภาษาฮีบรู) ในชีบาฟามส์เป็นสถานที่ที่พระเป็นเจ้าปรากฏต่ออับราฮัม และประกาศว่าอับราฮัมและวงศ์วานของเขาจะได้รับดินแดนแห่งอิสราเอล
ปัจจุบันชีบาฟามส์เป็นพื้นที่พิพาท ซึ่งส่วนหนึ่งเป็นผลจากความล้มเหลวในการบริหารซีเรียและเลบานอนในอาณัติของฝรั่งเศส และความไม่เห็นพ้องในการปักปันเขตแดนระหว่างรัฐบาลเลบานอนกับซีเรีย เอกสารจากคริสต์ทศวรรษ 1920 และ 1930 ชี้ว่าผู้อาศัยจ่ายภาษีให้รัฐบาลเลบานอน อย่างไรก็ตามชีบาฟามส์อยู่ใต้อำนาจของซีเรีย โดยพฤตินัย ช่วงต้นคริสต์ทศวรรษ 1950 จนถึงการยึดครองที่ราบสูงโกลันของอิสราเอลในสงครามหกวัน ค.ศ. 1978 อิสราเอลบุกครองและยึดเลบานอนตอนใต้ ก่อนจะผนวกชีบาฟามส์และที่ราบสูงโกลันในค.ศ. 1981
ชีบาฟามส์เป็นชนวนความขัดแย้งตั้งแต่อิสราเอลถอนกำลังจากเลบานอนในเดือนพฤษภาคม ค.ศ. 2000 ฮิซบุลลอฮ์ องค์กรติดอาวุธที่ต่อต้านการบุกครองเลบานอนของอิสราเอลอ้างว่าการถอนกำลังยังไม่สมบูรณ์เนื่องจากชีบาฟามส์เป็นของเลบานอน ไม่ใช่ของซีเรีย หลังอิสราเอลถอนกำลัง เลขาธิการสหประชาชาติออกแถลงการณ์เสนอให้ชีบาฟามส์เป็นพื้นที่ปฏิบัติการของกองกำลังเฉพาะกาลสหประชาชาติในเลบานอน (UNIFIL) ในแถลงการณ์นี้ยังระบุถึงข้อพิพาท โดยสหประชาชาติทำการศึกษาแผนที่ 81 ฉบับก่อนได้ข้อสรุปว่าไม่พบหลักฐานว่าฟาร์มที่ถูกทิ้งร้างเป็นของเลบานอน แต่เสนอให้คงเขตแดนที่มีอยู่ของกองกำลังสังเกตการณ์การถอนกำลังแห่งสหประชาชาติ (UNDOF) ในซีเรีย ซึ่งรวมถึงชีบาฟามส์ตั้งแต่ ค.ศ. 1967 เพื่อไม่สร้างความเอนเอียงต่อความตกลงระหว่างซีเรียและเลบานอนในอนาคต
ความขัดแย้งระดับต่ำดำเนินในชีบาฟามส์ระหว่างค.ศ. 2000–2006 และต้นค.ศ. 2015 เดือนสิงหาคม ค.ศ. 2008 มีชาล สุเลมาน ประธานาธิบดีเลบานอนกล่าวว่า "การนับถอยหลังสู่การปลดปล่อยดินแดนของเราทั้งหมดได้เริ่มขึ้นแล้ว และวันนี้ผมขอยืนยันว่าจะใช้ทุกวิธีอันชอบธรรมที่มีในการบรรลุเป้าหมายนี้"
พระนารทสัมพุทธเจ้า
ตามคัมภีร์อนาคตวงศ์ พระนารทสัมพุทธเจ้า เป็นพระพุทธเจ้าในอนาคต โดยหลังจากหมดยุคศาสนาของพระธรรมสามีสัมพุทธเจ้าแล้ว เกิดแผ่นดินใหม่ที่ไม่มีพระพุทธเจ้าเลยอยู่นานถึง 8 กัปป์ หลังจากนั้นเป็นมัณฑกัปที่มีพระพุทธเจ้า 2 พระองค์บังเกิดขึ้น คือ
วันหนึ่งมีพราหมณ์ 8 ท่าน มาทูลขอราชสมบัติและพระนคร พระองค์ก็พระราชทานด้วยจิตใจที่ปลาบปลื้มยินดี และพาครอบครัวออกบวช ไปอาศัยอยู่ที่อาศรมในป่า
ในครั้งนั้นมียักษ์ชื่อว่า ยันตะ ร่างกายสูงถึง 120 ศอก มาขอพระราชโอรสและธิดาทั้งสอง พระองค์ เพื่อเป็นอาหาร และ ยันตะยักษ์ ยังกล่าวอีกว่า ถ้าได้ถวายพระราชโอรสและพระราชธิดาแล้ว อนาคตจะได้เป็นพระสัมมาสัมพุทธเจ้าอย่างแน่นอน เมื่อพระยาสิริคุตตมหาราชได้ฟังเช่นนั้นเกิดความปลาบปลื้มเป็นอย่างมาก จึงตอบว่า ไม่ใช่ไม่รักลูกทั้งสองแต่ท่านเป็นผู้ที่รักในพระโพธิญาณยิ่งกว่าสิ่งใด จึงตัดใจสละพระกุมารีทั้ง 2 ให้ยักษ์และหลั่งน้ำเหนือมือของยักษ์ พร้อมทั้งประกาศแก่เทวดาและพระแม่ธรณีให้เป็นสักขีพยาน แห่งมหาทานนี้ เมื่อยักษ์ได้รับมอบพระกุมารีทั้งสองไปแล้ว ก็เคี้ยวกินต่อหน้าต่อตาพระโพธิสัตว์ พระโพธิสัตว์เห็นเลือดที่ไหลจากปากของยักษ์ ก็มิได้หวาดกลัวเลยด้วยจิตใจอันเปี่ยมด้วยยินดี
ด้วยมหาทานบารมีที่พระองค์มิได้หวาดหวั่นใจเลยนี้ทำให้พระองค์มีพุทธรัศมีเหมือนสายฟ้าในกลีบเมฆรูปร่างเหมือนดอกบัวตลอดทั้งกลางวันและกลางคืน พระวรกายสูง 20 ศอก มีพระชนมายุ 1 หมื่นปี มีไม้จันทร์เป็นมหาโพธิ  ในศาสนาของพระองค์ คนในยุคนั้นจะมีรูปร่างอันสวยงามน่ายินดี ด้วยบุญที่ท่านให้ลูกเป็นทาน  และยังมีภักษาหาร 7 ประการบังเกิดขึ้น  มนุษย์ก็ได้อาศัยภักษาหารนี้เลี้ยงชีพ
ฟรีเซอร์
ฟรีเซอร์ (フリーザ, Frieza) เป็นตัวละครการ์ตูนจากซีรีส์ ดราก้อนบอล และและมีบทบาทปรากฏอนิเมะดราก้อนบอล Z, ดราก้อนบอล GT และดราก้อนบอล ซูเปอร์
ประวัติ
ลูกชายของราชาโคล ถูกพ่อแต่งตั้งให้เป็นผู้นำกองทัพคนใหม่คอยนำทัพสูงสุดในจักรวาลไปรุกรานดาวเพื่อยึดกับทำลายเพื่อสนุก กับทำงานให้กับบิลล์ ตอนที่บิลล์ขี้เกียจ นิสัยทระนงในพลังตน ซึ่งในอดีตทำลายดาวเบจิต้าที่เป็นดาวที่ชาวไซย่าอาศัยอยู่ เพราะเกรงกลัวว่าจะมีซูเปอร์ไซย่าซึ่งถือว่าเป็นนักรบที่แข็งแกร่งที่สุดในจักรวาลถือกำเนิดขึ้นมา จึงหลอกใช้เบจิต้า นัปปะ ราดิซ พอทราบข้อมูลเรื่องดราก้อนบอล ตอนเบจิต้าบุกโลก จึงไปดาวนาเม็ก เพื่อรวบรวมกับขอพรเป็นอมตะ แต่ถูกเบจิต้าที่ร่วมมือกับพวกโกฮังขัดขวางตลอด จนคนสนิทของตนตาย จึงเรียกหน่วยรบกินิวมา แต่ก็ล้มเหลว จึงไล่ต้อนพวกเบจิต้า พอโกคูร่างซุปเปอร์ไซย่ามาสู้ตัดสินกัน ตนแพ้เจ็บหนักกับรอดตาย ถูกพ่อนำมารักษาดัดแปลงเป็นไซบอร์กแต่พลังก็น้อยกว่าเดิมมากจนถึงขั้นเท่ากับร่างแรกที่มีพลัง530,000หน่วยหรือน้อยกว่าพ่อของตนเองนิดหน่อยนั้นเองแต่พลังระดับนี้ยังถือว่ามากอยู่ พ่อลูกฟรีเซอร์จึงนำทัพบุกมาโลกเพื่อแก้แค้น แต่ถูกทรังค์จากอนาคตฆ่าตายอย่างง่ายดายเกินไปเพราะเนื่องจากฟรีเซอร์ถูกลดพลังไปมากเกินไปหากพลังคงเดิมทรังค์จากอนาคตได้เอาชนะลำบากแน่
หลังจบศึกจอมมารบูไป 5 ปี ตนก็ถูกโซเบกับทาโกมาคืนชีพด้วยดราก้อนบอล พอทราบว่าโกคูจัดการจอมมารบูได้(แต่ต้องทราบอยู่แล้วเพราะตนเองได้ดูการต่อสู้ของโงกุนที่ถ่ายทอดสดที่นรก) จึงคิดถึงสิ่งที่พ่อแค่พูดเสมอว่าอย่าไปยุ่งกับจอมมารบูกับบิลล์ฮะไคชิน ตนจึงฝึกฝนเป็นเวลา 4 เดือนเพื่อกลับมาแก้แค้น แต่ล้มเหลวด้วยความสะเพร่าของตนเองและถูกฆ่าไปจน 1 ปีต่อมา ถูกโกคูเรียกมามีชีวิต 24 ชั่วโมงเพื่อเป็นลูกทีมลงเข้าในศึกประชันพลัง พอจบการแข่งจนถูกวิสคืนชีพกลับมามีชีวิตอีกครั้ง เป็นรางวัล ตนจึงบอกลา กลับไปสร้างกองทัพอีกครั้งเพื่อรอคอยการแก้แค้นในอนาคตซึ่งไม่อาจบอกได้ว่าจะมาแก้แค้นเมื่อไร(เพราะต้องเกรงพลังโกคูและเบจิต้าอาจรวมถึงบิลล์และปัจจัยหลายอย่าง)
ฟรีเซอร์ แปลงเป็นร่างที่สองจะมีพลังอยู่ที่ 1,060,000 หน่วย และแปลงเป็นร่างที่สามไม่ได้เพิ่มแต่ความเร็วแต่พลังก็เพิ่มขึ้นด้วยมีพลังอยู่ที่ 2,120,000 หน่วย ส่วนการแปลงเป็นร่างสุดท้ายจะใช้พลังเริ่มต้นที่1%ซึ่งมีพลังมากกว่าร่างที่สามหลายเท่าตัวแต่ถ้าใช้พลังทั้งหมด100%จะมีพลังพอที่จะทำลายดวงดาวที่มีขนาดใหญ่ได้ได้ในระดับขั้นแรก(ซึ่งในละครการ์ตูนดราก้อนบอลzมีบอกอยู่) แต่ในปัจจุบันฟรีเซอร์ร่างแรกมีพลังมากกว่าร่างสุดท้ายในอดีตและในปัจจุบันฟรีเซอร์มีร่างโกลเด้นฟรีเซอร์อยู่ โดยฟรีเซอร์ได้พัฒนาฝีมือขึ้นจากการฝึกครั้งแรกที่ใช้เวลาถึง 4 เดือน จนมีพลังที่สูงกว่าซุปเปอร์ไซย่าก๊อตซุปเปอร์ไซย่า หรือ ซุปเปอร์ไซย่าบลู ในช่วงแรกแต่ทว่าโกคูและเบจิต้าก็ได้จับทางได้ว่าโกลเด้นฟรีเซอร์คุมพลังได้ไม่สมบูรณ์ เพราะฟรีเซอร์แปลงร่างนี้ได้ก็รีบบุกมาที่โลกหวังแก้แค้น เลยไม่ใช่อยู่ชินกับร่างนี้ซะก่อน ทำให้พลังลดลงอย่างเร็ว แต่ก็สามารถล้มโกคูได้จากแผนการที่วางไว้ ล่อให้โกคูประมาท เพื่อหวังฆ่าโกคู แต่ก็ไม่สำเร็จเพราะเบจิต้ามาช่วยไว้ หลังจากนั้นก็โดนเบจิต้าที่แปลงเป็นซุปเปอร์ไซย่าก๊อตซุปเปอร์ไซย่า หรือ ซุปเปอร์ไซย่าบลู อัดยำจนเละ ฟรีเซอร์จึงทำลายโลก เพราะเบจิต้าหายใจในอวกาศไม่ได้ แต่สุดท้ายก็โดนพลังคลื่นเต่าของโกคูที่วิสย้อนเวลากลับมา 3 นาที เป่ากระจายหายไป แต่ในภาคบทจักรวาลต้องรอด ฟรีเซอร์ ได้กลับมาอีกครั้งในฐานะสมาชิกนักสู้ในทีมจักรวาลที่ 7 คนที่10แทนที่บูที่หลับจนไม่ยอมตื่น และในครั้งนี้ฟรีเซอร์ ได้พัฒนาฝีมือขึ้นสูงกว่าเดิม คือ ควบคุมพลัง โกลเด้นฟรีเซอร์ได้อย่าง 100% และได้เข้าปะทะกับโกคูที่ใช้ซุปเปอร์ไซย่าก๊อตซุปเปอร์ไซย่า หรือ ซุปเปอร์ไซย่าบลูเพอร์เฟก(100%)ได้อย่างสูสีจนไม่น่าเชื่อ โดยการมาครั้งนี้ทำให้โกคูตระหนักอีกรอบ
และต่อมาใน The movie broly ฟรีเซอร์ได้กลับมามีบทอีกที หลังจากขึ้นชีพมาจาก ศึกประชันพลัง ที่ผ่านมาก็ได้พาชาวไซย่าสองคนมาที่โลก นั่นคือ พารากัส กับ โบรลี่ และได้ฆ่าพารากัสทิ้ง เพื่อกระตุ้นให้โบรลี่โกรธหนักจนเพิ่มพลังเหมือนโกคูตอนนาเม็ก(namek) จนโบรลี่แปลงเป็นซุปเปอร์ไซย่า ได้จนบ้าคลั่งควบคุมตนเองไม่อยู่ ไปเล่นงานฟรีเซอร์ โดยหลังจากที่จบเรื่อง ฟรีเซอร์ได้พูดบอกว่า ตนเองจะกลับมาแก้แค้นโกคู เบจิต้า ในอนาคต และฟรีเซอร์ยังต้องการที่จะสู้กับโบรลี่อีกครั้งด้วย หลังจากที่ตนเองฝึกกลับมาแล้ว
เกี่ยวกับตัวละคร
Lista postaci występujących w Dragon Ball
เอ็นลื่น
เอ็นลื่น เป็นพืชในวงศ์ผักบุ้ง ลักษณะเป็นไม้ล้มลุกเถา ลำต้นเกลี้ยง ภายในมีน้ำยางสีขาว ใบรูปไข่กว้างเกือบกลม ยาว 7–30 เซนติเมตร ปลายใบแหลมยาวหรือมีติ่ง โคนใบมนหรือกลม ดอกออกเป็นช่อเชิงหลั่น ยาวได้ถึง 40 เซนติเมตร กลีบเลี้ยงปลายมนมีติ่งแหลม กลีบนอกรูปไข่มี 3 กลีบ ยาว 1.8–2.5 เซนติเมตร กลีบคู่ในรูปขอบขนานแกมรูปไข่ ยาวเท่า ๆ กลีบนอกแต่บางกว่า ดอกรูปปากแตร สีเหลืองเข้ม ยาว 4–6 เซนติเมตร ก้านชูอับเรณูมีขนช่วงโคน อับเรณูบิดเวียน ปลายมีกระจุกขน รังไข่เกลี้ยง ผลรูปไข่กว้าง ยาว 2.5–3 เซนติเมตร ภายในมีเมล็ดรูปสามเหลี่ยม ยาว 6–8 มิลลิเมตร
สหพันธ์ฟุตบอลอินเดีย
สหพันธ์ฟุตบอลอินเดีย (All India Football Federation, หรือ AIFF) เป็นหน่วยงานที่กำกับดูแลฟุตบอลในประเทศอินเดีย มีสำนักงานใหญ่ตั้งอยู่ที่ Dwarka, Delhi ก่อตั้งขึ้นเมื่อปี พ.ศ. 2480 เป็นสมาชิกของสหพันธ์ฟุตบอลระหว่างประเทศ (ฟีฟ่า) และสมาชิกของสมาพันธ์ฟุตบอลเอเชีย (เอเอฟซี) มีหน้ารับผิดชอบดูแลการแข่งขันฟุตบอลลีกในประเทศรวมถึงฟุตบอลทีมชาติอินเดีย
คาไลโดสโคป (วงดนตรี)
คาไลโดสโคป (Kaleidoscope) เป็นวงดนตรีเฮฟวีเมทัลสัญชาติไทยวงแรก ๆ ที่เติบโตมาจากยุคดนตรีในแคมป์ทหารอเมริกัน (จีไอ) ก่อตั้งเมื่อปี พ.ศ. 2512 มีสมาชิกคนสำคัญ คือ ต้อม อิราวัต บุนนาค ผู้ก่อตั้งวง โดยเป็นมือเบสของวงมาตั้งแต่แรกเริ่ม, เอ็ดเวิร์ด แวนโซ (ทุย) นักร้องนำเสียงแหบเสน่ห์ เจ้าของฉายา "ร็อด สจ๊วตเมืองไทย" และ ศิริศักดิ์ ศิริโชตินันท์ มือกีตาร์ของวง ซึ่งเป็นมือกีตาร์ระดับชั้นแนวหน้าคนหนึ่งของประเทศ ที่รู้จักดีในชื่อของ "หมู คาไลโดสโคป"
วง คาไลโดสโคป มีผลงานอัลบั้มคัฟเวอร์เพลงสากล 3 ชุด และไทยสากล 2 ชุด คือ "กระชากใจ" ในปี พ.ศ. 2535 มีเพลงที่ได้รับความนิยม ได้แก่ กระชากใจ เพลงร็อคมันส์ที่กลายเป็นคำฮิตติดปากวัยรุ่นในยุคนั้น กับ เพราะเรานั้น...คู่กัน ซึ่งเป็นเพลงประกอบโฆษณาคอฟฟี่เมต และกลายเป็นเพลงร็อกประจำวงที่ได้รับความนิยมตลอดกาล  ส่วนผลงานชุดที่สอง คือ "เหนือกาลเวลา" ในปี พ.ศ. 2537 กับทางค่ายรถไฟดนตรี มีเพลง เหนือกาลเวลา ที่ได้รับความนิยม
ปี พ.ศ. 2559 คาไลโดสโคป ได้ออกซิงเกิลใหม่ 2 เพลง คือเพลง อีกสักครั้ง และเพลง ใจไม่แพ้ โดยอิราวัติ บุนนาค หัวหน้าวงทำหน้าที่โปรดิวเซอร์ของ 2 เพลงนี้ และศรายุทธ สุปัญโญ ทำหน้าที่เอ็กเซ็กคิวทีฟโปรดิวเซอร์ แต่งเนื้อร้องโดย ภูษิต ศศิธรานนท์
ปี พ.ศ. 2560 เอ็ดเวิร์ด แวนโซ ได้เข้าร่วมแข่งขันรายการเดอะวอยซ์ไทยแลนด์ ซีซั่นที่ 6 ทางช่อง 3 แต่ไม่ผ่านในรอบ Knockout
เมื่อวันที่ 25 มิถุนายน พ.ศ. 2565 เอ็ดเวิร์ด แวนโซ นักร้องนำของวง ได้เสียชีวิตอย่างสงบ ณ เวลา 00:13 น. เนื่องจากโรคมะเร็งปอดที่รักษามาอย่างยาวนาน
เอนรีโก แฟร์มี
เอนรีโก แฟร์มี (Enrico Fermi) (29 กันยายน พ.ศ. 2444 – 28 พฤศจิกายน พ.ศ. 2497) นักฟิสิกส์รางวัลโนเบลชาวอิตาลีผู้มีบทบาทสำคัญในการพัฒนาวิชานิวเคลียร์ฟิสิกส์ เป็นนักฟิสิกส์ที่เชี่ยวชาญทั้งการทดลองและทฤษฎี ซึ่งหาได้ยากยิ่งในวงการฟิสิกส์ปัจจุบัน
ผลงานที่สำคัญทางด้านการทดลอง
ในช่วงประมาณคริสต์ทศวรรษ 1930 แฟร์มีและกลุ่มนักวิจัยของเขาค้นพบว่านิวเคลียสภายในอะตอมสามารถเปลี่ยนแปลงได้เมื่อถูกระดมยิงด้วยอนุภาคนิวตรอน ซึ่งต่อมาภายหลังเรารู้กันว่าสิ่งที่แฟร์มี (และ Otto Hahn กลุ่มนักวิจัยชาวเยอรมัน) ค้นพบ ก็คือ ปฏิกิริยานิวเคลียร์แบบแตกตัว (นิวเคลียร์ฟิชชั่น) นั่นเอง แฟร์มียังมีส่วนสำคัญในการสร้างเตาปฏิกรณ์นิวเคลียร์ขึ้นครั้งแรกในโลก ที่มหาวิทยาลัยชิคาโก (University of Chicago) สหรัฐอเมริกา ซึ่งเป็นครั้งแรกที่มนุษย์สามารถสร้างและควบคุมปฏิกิริยานิวเคลียร์ได้ นับเป็นก้าวสำคัญที่ทำให้สหรัฐอเมริกา สามารถพัฒนาระเบิดปรมาณูได้สำเร็จ จึงนับได้ว่าเขาเป็นบิดา (คนหนึ่ง) ของวิชานิวเคลียร์ฟิสิกส์
ผลงานที่สำคัญทางด้านฟิสิกส์ทฤษฎี
ในปี พ.ศ. 2469 งานที่สำคัญของแฟร์มีในวิชากลศาสตร์สถิติ (Statistical Mechanics) คือการค้นพบสถิติแบบแฟร์มี-ดิแรก (Fermi-Dirac Statistics) ซึ่งเป็นการศึกษาระบบอนุภาคจำนวนมากที่อยู่ภายใต้หลักการกีดกันของเพาลี (Pauli's exclusion principle)
ระบบทางฟิสิกส์ที่ต้องใช้สถิติแบบแฟร์มี-ดิแรกในการอธิบายมีจำนวนมาก ตัวอย่างเช่น กลุ่มแก๊สของอิเล็กตรอน) นับเป็นการปรับปรุงวิชากลศาสตร์สถิติแบบแผนให้ครอบคลุมสมบัติเชิงควอนตัมของอนุภาค (สปิน) ด้วย
ด้วยเหตุนี้สถิติแบบแฟร์มี-ดิแรกถูกไปสู่การประยุกต์ใช้อย่างกว้างขวางตั้งแต่การอธิบายปรากฏการณ์ระดับสเกลเล็ก ๆ ในระดับอะตอมไปจนถึงวัฏจักรชีวิตของดาวฤกษ์ ให้สังเกตว่าเป็นปี พ.ศ. 2469 แฟร์มี และ พอล ดิแรก ศึกษาเรื่องนี้ เป็นปีที่เพิ่งเริ่มมีวิชากลศาสตร์ควอนตัม (Quantum Mechanics) ที่สมบูรณ์เท่านั้น และดิแรกเองก็ยังเป็นหนึ่งในผู้ค้นพบวิชากลศาสตร์ควอนตัมด้วย
งานชิ้นต่อมาทางด้านทฤษฎีของแฟร์มีที่มีผู้ศึกษาต่อกันมาอย่างแพร่หลาย คือ แนวคิดเกี่ยวกับแรงอันตรกิริยาแบบอ่อน ซึ่งเป็นหนึ่งในสี่แรงมูลฐานที่ศึกษากันในฟิสิกส์ปัจจุบัน จากแนวคิดเรื่องแรงอันตรกิริยาแบบอ่อนนี้ เขาและเพาลีได้เสนออนุภาคใหม่คือ อนุภาคนิวตริโน (neutrio) - ตั้งชื่อโดยแฟร์มี- ซึ่งสำคัญอย่างยิ่งในการอธิบายการกำเนิดแสงของดวงอาทิตย์ อนุภาคนิวตริโนก็ยังมีปริศนาที่สำคัญอีกมากมายที่วิชาฟิสิกส์อนุภาคในปัจจุบันยังไม่สามารถให้คำอธิบายได้ ยังรอการค้นคว้าใหม่ๆทั้งในแง่ของการทดลองและทฤษฎี
ในด้านกลศาสตร์ควอนตัม แฟร์มียังได้คิดค้น กฎทองคำของแฟร์มี (Fermi's golden rule) ซึ่งเป็นสมการที่ใช้ในการอธิบายอัตราการเปลี่ยนสถานะของอนุภาคอีกด้วย
ด้วยผลงานการศึกษาอย่างจริงจังในสาขาเหล่านี้ ทำให้เขาได้รับรางวัลโนเบลสาขาฟิสิกส์ ประจำปี พ.ศ. 2481
การศึกษาพิเศษ
การศึกษาพิเศษ (special education, SPED) เป็นการจัดการศึกษาที่คำนึงถึงความแตกต่างระหว่างบุคคลและความต้องการพิเศษของผู้เรียน ตามหลักการแล้ว กระบวนการนี้เกี่ยวข้องกับการจัดทำแผนรายบุคคล การเตรียมกระบวนการสอนอย่างเป็นระบบ การดัดแปลงวัสดุอุปกรณ์และการจัดการการเข้าถึง การแทรกแซงกระบวนการเหล่านี้เป็นไปเพื่อช่วยเหลือบุคคลที่มีความต้องการพิเศษให้สามารถพึ่งพาตนเองได้และประสบความสำเร็จในการศึกษา ซึ่งไม่สามารถทำได้ในการจัดการศึกษาภายในห้องเรียนทั่วไป
การศึกษาพิเศษมีความเกี่ยวข้องกับความบกพร่องทางการเรียน (เช่น ภาวะเสียการอ่านเข้าใจ) ความผิดปกติของการสื่อความหมาย ความบกพร่องทางพฤติกรรมและอารมณ์ (เช่น โรคซนสมาธิสั้น) ความพิการทางร่างกาย (เช่น Osteogenesis imperfecta อัมพาตสมองใหญ่ กล้ามเนื้อเสื่อม ความบกพร่องของกระดูกไขสันหลังและโรคกล้ามเนื้อเสียการประสานงานแบบเฟรดริก) ความบกพร่องทางพัฒนาการ (เช่น ออทิซึมสเปกตรัม ซึ่งรวมถึง โรคออทิซึม กลุ่มอาการแอสเปอร์เจอร์ ปัญญาอ่อน) และความบกพร่องประเภทอื่น ๆ ผู้เรียนที่มีความบกพร่องเหล่านี้จะได้ประโยชน์จากการให้บริการทางการศึกษาเพิ่มเติม เช่น การใช้วิธีการสอนที่แตกต่าง การใช้เทคโนโลยี การดัดแปลงพื้นที่การสอน การใช้ห้องเสริมวิชาการหรือการใช้ห้องเรียนพิเศษ
บางครั้งอาจนับการศึกษาสำหรับเด็กปัญญาเลิศเป็นส่วนหนึ่งของการศึกษาพิเศษ เนื่องจากมีการใช้กระบวนการและเทคนิกการสอนที่แตกต่างจากทั่วไป ทว่าโดยทั่วไปแล้วมักใช้นิยามของ "การศึกษาพิเศษ" อธิบายการจัดการเรียนการสอนให้กับผู้เรียนที่มีความบกพร่อง ซึ่งสำหรับเด็กปัญญาเลิศจะมีแนวทางการจัดการเรียนการสอนที่ต่างออกไป นอกจากนี้แล้วมักมีความสับสนเกิดขึ้นระหว่างนิยามของคำว่าการศึกษาพิเศษและการสอนซ่อมเสริม โดยการศึกษาพิเศษจะถูกออกแบบให้กับผู้เรียนที่มีความบกพร่องในการเรียนรู้ ขณะที่ผู้สอนสามารถออกแบบแนวทางการสอนซ่อมเสริมให้กับผู้เรียนทุกคนได้ ไม่ว่าจะมีความต้องการพิเศษหรือไม่ก็ตาม เพื่อช่วยเตรียมความพร้อมให้กับผู้เรียนหรือให้ผู้เรียนมีผลสัมฤทธิ์สูงขึ้น
ในประเทศพัฒนาแล้วส่วนมาก นักการศึกษามักปรับปรุงวิธีการสอนและสิ่งแวดล้อม สำหรับนักเรียนจำนวนมาก ขณะที่การศึกษาพิเศษในประเทศพัฒนาแล้วมักถูกจัดให้เป็นการบริการมากกว่าที่จะเป็นสถานที่    การเรียนร่วมเป็นแนวทางหนึ่งที่จะลดการตีตราทางสังคมและพัฒนาผลสัมฤทธิ์ทางการเรียนของผู้เรียนหลายคนให้สูงขึ้นได้
การศึกษาพิเศษตรงกันข้ามกับ "การศึกษาทั่วไป" โดยการศึกษาทั่วไปจะจัดการเรียนการสอนตามหลักสูตรมาตรฐานโดยไม่มีวิธีการสอนหรือเครื่องมือสนับสนุนพิเศษ บางครั้งผู้เรียนที่ได้รับการศึกษาพิเศษอาจสามารถเข้าเรียนในรูปแบบการศึกษาทั่วไปกับผู้เรียนที่ไม่มีความบกพร่องได้
คุรุ
คุรุ (गुरु) หรือ กูรู (guru) หมายถึง ครู หรือ อาจารย์ เมื่อแยกศัพท์ออกมาแล้ว จะมีสองคำ คือคำว่า คุ ซึ่งแปลว่าความมืดมน และคำว่า รุ แปลว่าแสงสว่าง และเมื่อมารวมกันจึงได้ความหมาย แสงสว่างที่ขจัดความมืดมน ในศาสนาพราหมณ์ฮินดู มาจากปรัชญาความเชื่อในความสำคัญของการเข้าถึงความรู้ โดยมี คุรุ หรือ อาจารย์เป็นผู้ชักนำไปสู่จุดสูงสุด ในประเทศอินเดียในปัจจุบัน สำหรับผู้ที่นับถือศาสนาฮินดู และซิกข์ คำ คุรุ นี้ยังคงความหมายของความศักดิ์สิทธิ์ เช่น คุรุนานัก คุรุปัทมสัมภวะ คุรุนาคารชุน อนึ่ง คำว่า คุรุ นี้มีการทับศัพท์เป็นภาษาอังกฤษ โดยสะกดว่า "guru" ซึ่งหากทับศัพท์มาใช้ในภาษาไทย ก็จะต้องเขียน "คุรุ" ซึ่งมีศัพท์นี้อยู่แล้วในภาษาไทย เช่น คุรุสภา, คุรุศึกษา เป็นต้น (ในภาษาบาลีใช้ "ครุ" เช่น ครุศาสตร์, ครุภัณฑ์) อย่างไรก็ตาม ในปัจจุบันมีความนิยมใช้คำว่า คุรุ นี้ในเชิงการบริหารและการศึกษา หมายถึง ผู้เชี่ยวชาญเฉพาะด้านในสาขานั้นๆ
คุรุ ในภาษาสันสกฤตนั้นยังใช้หมายถึง พฤหัสบดี ซึ่งเป็นเทพเจ้าองค์หนึ่ง ซึ่งตรงกับเทพเจ้าจูปิเตอร์ของชาวโรมันนั่นเอง ตามความเชื่อในศาสนาฮินดูนั้น ดาว จูปีเตอร์/คุรุ/พฤหัสบดี ถือว่าเป็นดาวที่มีอิทธิพลต่อการเรียนรู้ ในภาษาต่างๆ ของอินเดีย คำว่า พฤหัสปติวาร(วันพฤหัสบดี) จะเรียกอีกอย่างหนึ่งว่าว่า คุรุวาร(วันคุรุ) โดย วาร นั้นหมายถึงวัน
คุรุ ในอินเดียในทุกวันนี้ใช้ในความหมายทั่วไป หมายถึง "ครู"
ภาษาปาลา
ภาษาปาลา เป็นภาษาตระกูลอินโด-ยุโรเปียนที่ตายแล้ว พบในจารึกอักษรรูปลิ่ม ชื่อในภาษาฮิตไตน์ของภาษานี้คือ palaumnili, หมายถึง "ของประชาชนแห่งปาลา" คาดว่าดินแดนปาลาอยู่ทางตะวันออกเฉียงเหนือของบริเวณที่ชาวฮิตไตน์อาศัยอยู่ ซึ่งปัจจุบันอยู่ในประเทศตุรกี บริเวณดังกล่าวถูกยึดครองโดยชาวกัสกัส เมื่อ 957 ปีก่อนพุทธศักราช ทำให้ภาษาปาลากลายเป็นภาษาตาย
ในการเปรียบเทียบระหว่างภาษาอินโด-ยุโรเปียนโบราณ ภาษาฮิตไตน์โบราณมีการใช้ปัจจัยแสดงความเป็นเจ้าของเอกพจน์ -as ในช่วง 1057 ปีก่อนพุทธศักราช (เทียบได้กับ *-os ในภาษาอินโดขยุโรเปียนดั้งเดิม) ในขณะที่จารึกอักษรรูปลิ่มภาษาลูเวียใช้ปัจจัยคุณศัพท์ -ssa ส่วนภาษาปาลาใช้ปัจจัยแสดงความเป็นเจ้าของ -as และปัจจัยคุณศัพท์ -asa ภาษาปาลามีการแบ่งเพศแบบเดียวกับภาษาฮิตไตน์คือแบ่งเป็นนามมีชีวิตและไม่มีชีวิต รูปแบบการใช้สรรพนามก็เป็นแบบเดียวกัน
แขวงลาดกระบัง
ลาดกระบัง เป็นแขวงหนึ่งในพื้นที่เขตลาดกระบัง กรุงเทพมหานคร
ที่ตั้งและอาณาเขต
แขวงลาดกระบังตั้งอยู่ทางทิศตะวันตกของเขตลาดกระบัง มีอาณาเขตติดต่อกับแขวงและตำบลอื่นเรียงตามเข็มนาฬิกาดังนี้
มฤคทายวัน
มฤคทายวัน อาจหมายถึง
กีฬาวอลเลย์บอลในโอลิมปิกเยาวชน
กีฬาวอลเลย์บอลในโอลิมปิกเยาวชนฤดูร้อน เป็นการแข่งขันวอลเลย์บอลนานาชาติระดับเยาวชน อยู่ภายใต้การกำกับของสหพันธ์วอลเลย์บอลนานาชาติ การแข่งขันแบ่งออกเป็น 2 ประเภท วอลเลย์บอลในร่มประเภททีมหญิงและทีมชาย โดยจะหมุนเวียนจัดทุก ๆ สี่ปี วอลเลย์บอลได้รับการบรรจุเข้าเป็นรายการแข่งขันครั้งแรกในโอลิมปิกเยาวชนฤดูร้อน 2010 ณ ประเทศสิงคโปร์ แต่ในการแข่งขันโอลิมปิกเยาวชนฤดูร้อน 2014 วอลเลย์บอลในร่มถูกแทนที่ด้วยวอลเลย์บอลชายหาด
ฮิมน์ฟอร์เดอะวีกเอนด์
"Hymn for the Weekend" เป็นเพลงจากกลุ่มร็อคอังกฤษโคลด์เพลย์ และเสียงจากนักร้องชาวอเมริกันบียอนเซ่ เพลงนี้ได้รับการปล่อยตัวในวันที่ 25 มกราคม 2016 เป็นเพลงที่สองจากอัลบั้มที่ 7 ของโคลด์เพลย์ A Head Full of Dreams เพลงนี้เขียนโดยสมาชิกในกลุ่มโคลด์เพลย์ และทำโดย Rik Simpson, อะวีชี, Digital Divide, และสตาร์เกต มิวสิกวิดีโอเพลงนี้ถ่ายทำในอินเดียและเป็นมิวสิกวิดีโอยอดนิยมในยูทูบ
สาเก (สุรา)
สาเก เป็นคำเรียกของคำว่า "สุรา" ในประเทศญี่ปุ่น ซึ่งสามารถหมายถึงเหล้าได้หลายชนิด โดยทั่วไป สาเกจะหมายถึงเหล้าที่ทำมาจากข้าว ในขณะที่บางท้องที่จะหมายถึงเหล้าที่กลั่นจากมันสำปะหลังหรืออ้อย หรือในบางครั้งจะหมายถึงโชจูหรือที่รู้จักในชื่อ "วอดกาญี่ปุ่น" ต้นกำเนิดของสาเกมีกล่าวไว้หลายทฤษฎี ได้แก่ นำเข้าจากจากประเทศจีนสู่ประเทศญี่ปุ่น หรืออีกทฤษฎีว่ามีต้นกำเนิดในญี่ปุ่นเอง คำว่า สาเก ในประเทศที่พูดภาษาอังกฤษมักจะเรียกผิดเป็น "สากี"
วัดไทยนอร์เวย์
วัดไทยนอรเวย์ เป็นวัดของคณะสงฆ์เถรวาทไทย สังกัดมหานิกาย ที่ตั้งขึ้นเพื่อรองรับชุมชนชาวพุทธในประเทศนอร์เวย์ ทั้งชุมชนชาวไทย ศรีลังกา จีน กัมพูชา ลาว หรือชาวต่างชาติอื่น ๆ ที่นับถือพระพุทธศาสนา
ที่ตั้ง
วัดไทยนอรเวย์ (Den Thailandske Buddhistforening) ตั้งอยู่ที่ Trondheimsvegen 582 2016 Frogner Norway
ประวัติ
วัดไทยนอร์เวย์ ได้เริ่มก่อตั้งจากการรวมตัวของชาวพุทธ ในรูปของสมาคม  เมื่อวันที่ 31 สิงหาคม 2534 โดยใช้ชื่อว่า “สมาคมชาวพุทธไทย”  ที่มีรูปวงล้อธรรมจักรเป็นตราสัญลักษณ์  สมาชิกเริ่มต้นในวันจดทะเบียน 16 คน การบริหารดำเนินของสมาคม ฯ มีความเจริญก้าวหน้ารวดเร็วพอสมควร ได้รับการยอมรับส่งเสริมสนับสนุนเป็นอย่างดีจากสถานเอกอัครราชทูตไทย ณ กรุงออสโล  ประชาชนชาวไทยและชาวต่างประเทศในประเทศนอรเวย์ ที่ประสงค์อยากให้มีวัดไทยเกิดขึ้นในประเทศนอร์เวย์ อีกส่วนหนึ่งได้รับการสนับสนุนด้านการเงินช่วยเหลือจากรัฐบาลประเทศนอร์เวย์ ตามอัตราส่วนของประชาชนที่อาศัยอยู่ถาวรในประเทศนอร์เวย์ สมัครเข้าเป็นสมาชิกกับสมาคม ฯ เพื่อนำเสนอขอรับเงินช่วยเหลือจากรัฐบาลตามสิทธิ์ทางกฎหมาย ซึ่งปัจจุบันมีสมาชิกทั่วประเทศทั้งชาวไทยและชาวต่างประเทศมากกว่า 3,300 คน
รายชื่อนักแสดงจากภาพยนตร์เรื่องสุริโยไท
undefinedรายนามนักแสดงจากภาพยนตร์เรื่องสุริโยไท
วัดสลุด
วัดสลุด เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 14 บ้านคลองสลุด ตำบลบางพลีใหญ่ อำเภอบางพลี จังหวัดสมุทรปราการ มีที่ดินตั้งวัดเนื้อที่ 14 ไร่ 3 งาน 2 ตารางวา
วัดสลุดเริ่มสร้างเมื่อปี พ.ศ. 2443 โดยนายรอดและนางแก้ว พุกรอด เป็นผู้มีศรัทธาถวายที่ดินให้สร้างวัดเป็นเนื้อที่ 12 ไร่ 1 งาน 38 ตารางวา จึงใช้ชื่อว่า วัดตารอด ตามชื่อผู้ถวายที่ดินให้สร้างวัด และต่อมาได้เปลี่ยนชื่อวัดตามชื่อคลองสลุดเป็น "วัดสลุด" วัดได้รับพระราชทานวิสุงคามสีมาครั้งหลังเมื่อวันที่ 30 ธันวาคม พ.ศ. 2519 เขตวิสุงคามสีมากว้าง 28 เมตร ยาว 44 เมตร ทางด้านการศึกษา ได้เปิดสอนพระปริยัติธรรมตั้งแต่ พ.ศ. 2482 และได้จัดการสร้างโรงเรียนประชาบาลวัดสลุดจำนวน 2 หลัง และสถานีอนามัยประจำท้องถิ่น 1 หลัง
ภายในวัดมีอาคารเสนาสนะต่าง ๆ ดังนี้ อุโบสถ กว้าง 4 เมตร ยาว 14 เมตร สร้าง พ.ศ. 2524 กุฏิสงฆ์ จำนวน 12 หลัง ส่วนมากเป็นอาคารไม้ ศาลาการเปรียญ สร้างเมื่อ พ.ศ. 2497 ศาลาท่าน้ำ 3 หลัง ศาลาบำเพ็ญกุศล 2 หลัง เจดีย์ ฌาปนสถาน และสุสาน ปูชนียวัตถุของวัด คือ หลวงพ่อใหญ่
ประธานาธิบดีสโลวีเนีย
ประธานาธิบดีสโลวีเนีย (Predsednik Republike Slovenije) เป็นประมุขแห่งรัฐของประเทศสโลวีเนีย ตำแหน่งนี้ได้รับการสถาปนาขึ้นเมื่อวันที่ 23 ธันวาคม ค.ศ. 1991 เมื่อสมัชชาแห่งชาติสโลวีเนียผ่านรัฐธรรมนูญฉบับใหม่หลังจากเป็นอิสระจากสหพันธ์สาธารณรัฐสังคมนิยมยูโกสลาเวีย
วัดสลุด
จุดตัดระหว่างถนนกาญจนาภิเษกกับถนนเทพรัตนตั้งชื่อตามวัดนี้
ประธานาธิบดีสโลวีเนีย
ประธานาธิบดีสโลวีเนียนั้นมาจากการเลือกตั้งโดยตรง มีวาระในการดำรงตำแหน่ง 5 ปีและสามารถอยู่ในดำรงตำแหน่งได้ไม่เกิน 2 วาระ
รางวัลนาฏราช สาขาผู้กำกับยอดเยี่ยม
รางวัลนาฏราช สาขาผู้กำกับยอดเยี่ยม เป็นหนึ่งในรางวัลนาฏราช จัดโดยสมาพันธ์สมาคมวิชาชีพวิทยุกระจายเสียงและวิทยุโทรทัศน์ เพื่อมอบให้แก่ผู้กำกับละครที่สามารถกำกับละครได้ดี ถ่ายทอดอารมณ์ของละครได้อย่างสวยงาม ควรค่าแก่การได้รับรางวัลในปีนั้น ๆ โดยคะแนนจะมาจากการลงคะแนนของเหล่าสมาชิกสมาพันธ์ ซึ่งรางวัลนี้ถือเป็นอีกหนึ่งรางวัลใหญ่ของงาน
ผู้ได้รับรางวัลและเข้าชิง
ปีที่ปรากฏจะเป็นปีที่ละครเรื่องนั้นออกฉาย ไม่ใช่ปีที่จัดงานประกาศผลรางวัลนาฏราช ผู้กำกับที่ได้รับรางวัลจะแสดงในรูปแบบตัวหนา มีพื้นหลังสีเหลืองและตามด้วยผู้กำกับที่ได้รับการเสนอชื่อเข้าชิง
จำนวนการเข้าชิง
รายชื่อต่อไปนี้คือผู้ถูกเสนอชื่อเข้าชิงรางวัลนาฏราช สาขาผู้กำกับยอดเยี่ยมมากกว่า 1 ครั้ง
จำนวนการรับรางวัล
รายชื่อต่อไปนี้คือผู้ได้รับรางวัลนาฏราช สาขาผู้กำกับยอดเยี่ยมมากกว่า 1 ครั้ง
เครื่องดื่ม
เครื่องดื่ม มักจะเป็นสิ่งที่มนุษย์จัดเตรียมสำหรับดื่ม มีสถานะเป็นของเหลว และมักจะมีน้ำเป็นส่วนประกอบหลัก เครื่องดื่มอาจเป็นปัจจัยในการดำรงชีพ เช่นน้ำ หรือใช้ในด้านอื่น เช่น เหล้าและไวน์ใช้เป็นส่วนประกอบของพิธีกรรม รายชื่อเครื่องดื่มต่าง ๆ เช่น
สมาคมฟุตบอลมัลดีฟส์
สมาคมฟุตบอลมัลดีฟส์ (Football Association of Maldives, หรือ FAM) เป็นหน่วยงานที่กำกับดูแลฟุตบอลในประเทศมัลดีฟส์ มีสำนักงานใหญ่ตั้งอยู่ที่มาเล ก่อตั้งขึ้นเมื่อปี พ.ศ. 2525 เป็นสมาชิกของสหพันธ์ฟุตบอลระหว่างประเทศ (ฟีฟ่า) และสมาชิกของสมาพันธ์ฟุตบอลเอเชีย (เอเอฟซี) มีหน้ารับผิดชอบดูแลการแข่งขันฟุตบอลลีกในประเทศรวมถึงฟุตบอลทีมชาติมัลดีฟส์
อาสนวิหารโอเติง
อาสนวิหารโอเติง (Cathédrale d'Autun) หรือชื่อเต็มคือ อาสนวิหารนักบุญลาซารัสแห่งโอเติง (Cathédrale Saint-Lazare d'Autun) เป็นอาสนวิหารโรมันคาทอลิกอันเป็นที่ตั้งของมุขนายกประจำมุขมณฑลโอเติง ตั้งอยู่ที่เมืองโอเติง จังหวัดโซเนลัวร์ แคว้นบูร์กอญ-ฟร็องช์-กงเต ประเทศฝรั่งเศส สร้างขึ้นเพื่ออุทิศแด่นักบุญลาซารัสแห่งแอ็กซ์
สร้างขึ้นในสมัยคริสต์ศตวรรษที่ 12 เพื่อเป็นอาสนวิหารหลังใหม่ทดแทน "อาสนวิหารนักบุญนาซาริอุสแห่งโอเติง" อาสนวิหารหลังเก่าซึ่งสร้างมาตั้งแต่สมัยคริสต์ศตวรรษที่ 5
อาสนวิหารโอเติงเป็นหนึ่งในตัวอย่างของอาสนวิหารแบบโรมาเนสก์ที่ประกอบด้วยทั้งงานสถาปัตยกรรมและศิลปะตกแต่งภายในช่วงที่สมัยที่ศิลปะโรมาเนสก์มีความเจริญถึงขีดสุด และยังเป็นตัวอย่างที่ดีที่สุดแห่งหนึ่งของสถาปัตยกรรมแบบโรมาเนสก์ในประเทศฝรั่งเศส
อาสนวิหารแห่งนี้ได้ขึ้นทะเบียนเป็นอนุสรณ์สถานทางประวัติศาสตร์เมื่อปี ค.ศ. 1840
ประวัติ
อาสนวิหารแห่งแรกของเมืองโอเติงถูกสร้างขึ้นครั้งแรกในสมัยคริสต์ศตวรรษที่ 5 ต่อมาได้รับการเสกขึ้นเป็นอาสนวิหารที่อุทิศแด่นักบุญนาซาริอุสแห่งมิลาน เนื่องจากมีการบรรจุเรลิกของท่านไว้ยังที่อาสนวิหารแห่งนี้ (ปัจจุบันเหลือเพียงชาเปลสมัยคริสต์ศตวรรษที่ 14) ซึ่งต่อมาได้ถูกขยายและบูรณะหลายครั้ง ต่อมาประมาณปี ค.ศ. 970 ได้มีการย้ายเรลิกของนักบุญลาซารัสมาจากมาร์แซย์ ด้วยความเข้าใจว่าเป็นเรลิกของนักบุญลาซารัสแห่งเบธานี ซึ่งเป็นพระสหายคนสำคัญของพระเยซูในอดีต จึงเป็นเหตุให้มีผู้แสวงบุญมากมายมาที่อาสนวิหารหลังเก่านี้ จึงมีความจำเป็นที่จะต้องขยับขยายโบสถ์ โดยมุขนายกเอเตียน เดอ โบเฌ ได้เลือกที่จะสร้างอาสนวิหารหลังใหม่แทน โดยเลือกพื้นที่ใกล้เคียงถัดไปทางทิศเหนือ ซึ่งในปัจจุบันยังคงเห็นหลักฐานหลงเหลืออยู่
อาสนวิหารแห่งใหม่นี้เป็นโครงการของมุขนายกเอเตียน เดอ โบเฌ เพื่อเป็นที่บรรจุเรลิกของนักบุญลาซารัส การก่อสร้างได้เริ่มขึ้นในปี ค.ศ. 1120 โดยมีการวางแผนที่จะแล้วเสร็จให้เร็วที่สุดในปี ค.ศ. 1130 และในที่สุดก็เสร็จสิ้นในปี ค.ศ. 1146 การเคลื่อนย้ายเรลิกของนักบุญลาซารัสก็ได้ทำพิธีในปีนั้น ยกเว้นบริเวณมุขทางเข้าซึ่งกว่าจะแล้วเสร็จก็กินเวลาอีกหลายปีต่อมา และหลุมศพของนักบุญลาซารัสซึ่งเป็นสักการสถานตั้งอยู่ตรงบริเวณร้องเพลงสวดสร้างประมาณปี ค.ศ. 1160-1170 ภายหลังถูกทำลายในระหว่างการบูรณะซ่อมแซมเมื่อค.ศ. 1766
การก่อสร้างได้อาศัยแบบทางสถาปัตยกรรมและการตกแต่งภายในมาจากมหาวิหารปาแร-เลอ-มอนียาล ซึ่งมีองค์ประกอบเด่น ๆ ที่เหมือนกันคือ ภายในเป็นเพดานโค้งทรงประทุน ซึ่งสร้างภายหลังจากการเสกเป็นขึ้นเป็นอาสนวิหารในปี ค.ศ. 1132 และต่อมาได้มีการต่อเติมส่วนของครีบยันลอยในสมัยนี้ ยอดแหลมสร้างในปี ค.ศ. 1469 โดยคาร์ดินัลรอแล็ง บริเวณเหนือจุดตัดกลางโบสถ์เคยเป็นที่ตั้งของหอนาฬิกาแบบสถาปัตยกรรมโรมาเนสก์ซึ่งสูงถึง 80 เมตร ซึ่งต่อมาถูกฟ้าผ่าและพังทลายลง
ถึงแม้ว่าจะมีการปรับแต่งส่วนประกอบต่าง ๆ ภายนอกให้เป็นแบบกอทิก อาทิ หอระฆัง ยอดแหลม ชาเปลข้าง เป็นต้น อย่างไรก็ตาม อาสนวิหารแห่งนี้โดยรวมยังโดดเด่นด้วยสถาปัตยกรรมโรมาเนสก์ โดยเฉพาะรายละเอียดการตกแต่งภายในอาสนวิหาร
ตั้งแต่ ค.ศ. 1793–1805 อาสนวิหารแห่งนี้เคยเป็นที่อยู่ของ มาดอนนาแห่งเสนาบดีรอแล็ง ภาพเขียนสีน้ำมันของยัน ฟัน ไอก์ จิตรกรเอกชาวเนเธอร์แลนด์ ซึ่งปัจจุบันได้จัดแสดงถาวรอยู่ที่พิพิธภัณฑ์ลูฟวร์
ลักษณะทางสถาปัตยกรรม
แผนผังโดยรวมของอาสนวิหารเป็นทรงกางเขนละติน แบ่งเป็นบริเวณกลางโบสถ์แบบมีทางเดินข้าง แขนกางเขนแบบโถงเดี่ยว และบริเวณร้องเพลงสวดแบบครึ่งวงกลม 3 ด้าน ภายในประกอบด้วยบริเวณกลางโบสถ์และทางเดินข้างละฝั่ง แบ่งเป็นทั้งหมดเจ็ดช่วงเสา ซึ่งแต่ละช่วงกั้นโดยผนังที่มีช่องโค้งสันที่เรียงกันอย่างขนานทั้งสองฝั่ง บริเวณหัวเสาสลักเสลาเป็นลวดสวยงามด้วยลายตามแบบโรมาเนสก์ การรับน้ำหนักของผนังไม่พบการใช้ครีบยันลอยแต่อย่างใดในตอนแรก ซึ่งทำให้มีความเสี่ยงของการพังทลายลงมา และเพิ่งจะติดตั้งภายหลังในคริสต์ศตวรรษที่ 13 บริเวณโถงทางเข้ามีความหนาสองช่วงเสา และบริเวณด้านบนนั้นเป็นที่ตั้งของหอคอยแฝดซึ่งเป็นงานสร้างใหม่ในสมัยช่วงคริสต์ศตวรรษที่ 19 ตามแบบของเดิม (สันนิษฐานจากหอที่ปาแร-เลอ-มอนียาล) และบริเวณจุดตัดกลางโบสถ์มีด้านบนเป็นหอคอยกลางแบบกอทิกซึ่งสร้างในสมัยคริสต์ศตวรรษที่ 15 บริเวณปลายยอดเป็นไม้กางเขน
บริเวณกลางโบสถ์นั้นแบ่งตามความสูงเป็นทั้งหมด 3 ระดับ ล่างสุดเป็นซุ้มทางเดิน ถัดไปเป็นระเบียงแนบ และบนสุดเป็นช่องรับแสง ซึ่งแต่ละชั้นจะสังเกตได้โดยง่ายจากบัวเชิงตกแต่ง โดยความสูงของบริเวณกลางโบสถ์นี้ถูกสร้างสรรค์ขึ้นโดยการใช้ช่องโค้งสันแบบปลายแหลม ซึ่งในแต่ละช่วงเสาจะแยกกันเป็นสันโค้งจรดบริเวณเพดานในแต่ละช่วง บริเวณแขนกางเขนมีความกว้างเท่ากับสองช่วงเสาของบริเวณกลางโบสถ์ และยื่นออกมาเล็กน้อยจากดานข้าง ช่วงฝั่งทางเข้าด้านในเป็นโถงทางเข้าซึ่งมีช่องโค้งปลายแหลมอยู่เหนือบริเวณประตูทางเข้าคู่ บริเวณฐานของระเบียงแนบตกแต่งเป็นบัวเชิงสลักเป็นลายใบกุหลาบ และถัดไปด้านบนเป็นบานหน้าต่างตันทั้งหมด 3 บาน
ฉากประดับแท่นบูชา Noli me tangere (อย่าแตะต้องเรา) เป็นงานชิ้นเดียวในอาสนวิหารที่มีอายุถึงคริสต์ศตวรรษที่ 16 เป็นภาพของมารีย์ชาวมักดาลากับพระเยซูคั่นกลางด้วยต้นไม้ และทรงยกพระหัตถ์ทำท่าทางก่อนที่จะตรัสให้แก่นักบุญมารีย์ชาวมักดาลาว่า "Noli me tangere"
นอกจากนี้ ยังพบงานศิลปะอีกบางส่วน อาทิ ภาพเขียนขนาดใหญ่ของฌ็อง-โอกุสต์-ดอมีนิก แอ็งกร์ เป็นเรื่องราวเกี่ยวกับมรณสักขีและนักบุญแซ็งฟอเรียงแห่งโอเติง ตั้งอยู่ด้านหน้าห้องเก็บเครื่องพิธีภายในอาสนวิหาร อีกชิ้นหนึ่งได้แก่ภาพเขียนชื่อว่า การฟื้นคืนชีพของนักบุญลาซารัส ของฟร็องซัว-โฌแซ็ฟ แอ็ง จิตรกรชาวฝรั่งเศส วาดในคริสต์ศตวรรษที่ 19 และยังมีภาพพระแม่ระทมทุกข์ ผลงานของแกวร์ชีโน ชาวอิตาลี และภาพพระเยซูสิ้นพระชนม์ ผลงานของดานีเยล ไซเทอร์
แคว้นเตร็นชีน
แคว้นเตร็นชีน (Trenčiansky kraj, ; Trenčínský kraj) เป็นหนึ่งในแปดเขตการปกครองของสโลวาเกีย ประกอบด้วย 9 เขต (okresy) แคว้นนี้ก่อตั้งขึ้นในปี 1996: ก่อนหน้านี้เคยเป็นส่วนหนึ่งของแคว้นสโลวาเกียตะวันตก (Západoslovenský kraj) และส่วนหนึ่งในสโลวาเกียกลาง (Stredoslovenský kraj) สาขาหลักของเศรษฐกิจประจำแค้วนนี้คืออุตสาหกรรม
สมาคมฟุตบอลเนปาล
สมาคมฟุตบอลเนปาล (Nepali: अखिल नेपाल फुटबल संघ (एन्फा), All Nepal Football Association, หรือ ANFA) เป็นหน่วยงานที่กำกับดูแลฟุตบอลในประเทศเนปาล มีสำนักงานใหญ่ตั้งอยู่ที่ปาฏัน ก่อตั้งขึ้นเมื่อปี พ.ศ. 2494 เป็นสมาชิกของสหพันธ์ฟุตบอลระหว่างประเทศ (ฟีฟ่า) และสมาชิกของสมาพันธ์ฟุตบอลเอเชีย (เอเอฟซี) มีหน้ารับผิดชอบดูแลการแข่งขันฟุตบอลลีกในประเทศรวมถึงฟุตบอลทีมชาติเนปาล
วัดบัวขวัญ
วัดบัวขวัญ อาจหมายถึง
ฮาร์เวสต์มูน: แบ็คทูเนเจอร์
ฮาร์เวสต์มูน: แบ็คทูเนเจอร์ (Harvest Moon: Back to Nature; ) เป็นวิดีโอเกมแนวจำลองฟาร์มในชุดเกม ฮาร์เวสต์มูน ที่พัฒนาและจัดจำหน่ายโดย Victor Interactive Software เป็นเกม ฮาร์เวสต์มูน เกมแรกสำหรับคอนโซลที่ไม่ใช่นินเท็นโด โดยตัวละครจากเกม ฮาร์เวสต์มูน 64 ถูกย้ายมาเป็นตัวละครในเกมนี้ แม้ว่าจะมีรูปแบบการใช้ชีวิต บุคลิกและญาติที่ถูกเพิ่มมาใหม่
ตัวเกมยังมีเวอร์ชันที่มีตัวเอกเป็นผู้หญิงในชื่อ โบะคุโจโมะโนะงาตาริ ฮาร์เวสต์มูนฟอร์เกิร์ล (牧場物語～ハーベストムーン～forガール)) ซึ่งวางจำหน่ายนญี่ปุ่น ในปี 2005 ฮาร์เวสต์มูน: แบ็คทูเนเจอร์ ได้นำเอาเวอร์ชันผู้หญิงมารวมกันเป็น ฮาร์เวสต์มูนบอยแอนเกิร์ล (牧場物語ハーベストムーン ボーイ＆ガール (Bokujō Monogatari: Harvest Moon Boy and Girl)) สำหรับเครื่องเพลย์สเตชัน พอร์เทเบิล แม้ว่าภาพปกเกมและคู่มือคำแนะนำจะแสดงให้เห็นว่าเป็นเกมใหม่ ในปี 2008 Marvelous Interactive ได้วางขาย ฮาร์เวสต์มูน: แบ็คทูเนเจอร์ และ โบะคุโจโมะโนะงาตาริ ฮาร์เวสต์มูนฟอร์เกิร์ล บนเครื่องเพลย์สเตชัน 3 และ เพลย์สเตชัน พอร์เทเบิล ผ่านเพลย์สเตชัน เน็ตเวิร์ก
ตัวเกมถูกทำใหม่เป็นเกมบนเครื่องเกมบอยอัดวานซ์ในชื่อ ฮาร์เวสต์มูน: เฟรนด์ออฟมิเนอร์รัลทาวน์ และ ฮาร์เวสต์มูน: มอร์เฟรนด์ออฟมิเนอร์รัลทาวน์ ทั้งสองเกมนี้ได้รับการสร้างใหม่สำหรับนินเท็นโด สวิตช์และแพลตฟอร์มอื่น ๆ ภายใต้ชื่อ สตอรีออฟซีชัน: เฟรนด์ออฟมิเนอร์รัลทาวน์
สะพานพระราม 4
สะพานพระราม 4 เป็นสะพานข้ามแม่น้ำเจ้าพระยา เชื่อมการคมนาคมระหว่างพื้นที่ตำบลบางตะไนย์กับตำบลปากเกร็ด อำเภอปากเกร็ด ทางตอนเหนือของจังหวัดนนทบุรี โดยสร้างเป็นส่วนต่อจากสะพานลอยรถข้ามห้าแยกปากเกร็ดตามแนวถนนแจ้งวัฒนะ ยกระดับเหนือถนนแจ้งวัฒนะย่านกลางเมืองปากเกร็ด ข้ามแม่น้ำตรงด้านเหนือของเกาะเกร็ด แล้วเชื่อมต่อกับถนนชัยพฤกษ์ทางฝั่งตะวันตกของแม่น้ำ (ก่อนที่จะไปบรรจบถนนราชพฤกษ์)
สะพานแห่งนี้สร้างขึ้นตามพระราชกฤษฎีกากำหนดเขตที่ดินในบริเวณที่ที่จะเวนคืนในท้องที่อำเภอปากเกร็ด อำเภอบางบัวทอง อำเภอเมืองนนทบุรี จังหวัดนนทบุรี พ.ศ. 2540 โดยเป็นส่วนหนึ่งของโครงการก่อสร้างสะพานข้ามแม่น้ำเจ้าพระยาบริเวณห้าแยกปากเกร็ดและถนนเชื่อมต่อ เพื่ออำนวยความสะดวกและความรวดเร็วแก่การคมนาคม การขนส่ง และการจราจร กรมทางหลวงชนบทได้เริ่มดำเนินการก่อสร้างถนนตั้งแต่เดือนธันวาคม พ.ศ. 2546 ระหว่างนั้น พระบาทสมเด็จพระปรมินทรมหาภูมิพลอดุลยเดชได้ทรงพระกรุณาโปรดเกล้าฯ พระราชทานนามสะพานข้ามแม่น้ำเจ้าพระยาบริเวณห้าแยกปากเกร็ดแห่งนี้ว่า สะพานพระราม 4 เพื่อเป็นพระบรมราชานุสรณ์แห่งการรำลึกถึงพระบาทสมเด็จพระจอมเกล้าเจ้าอยู่หัว กรมทางหลวงชนบทจึงได้ออกแบบและตกแต่งภูมิทัศน์ของสะพานตามแบบสถาปัตยกรรมในสมัยรัชกาลที่ 4 ให้สอดคล้องกับชื่อที่ได้รับพระราชทาน
เมื่อการก่อสร้างแล้วเสร็จ กรมทางหลวงชนบทจึงเปิดใช้สะพานพร้อมกับถนนชัยพฤกษ์ (ถนนเชื่อมต่อแนวตะวันออก-ตะวันตก) อย่างไม่เป็นทางการตั้งแต่วันที่ 8 ธันวาคม พ.ศ. 2549 และพระบาทสมเด็จพระปรมินทรมหาภูมิพลอดุลยเดชได้ทรงพระกรุณาโปรดเกล้าฯ ให้สมเด็จพระบรมโอรสาธิราช สยามมกุฎราชกุมาร เสด็จพระราชดำเนินแทนพระองค์ไปทรงเป็นประธานในพิธีเปิดสะพาน พร้อมด้วยพระเจ้าวรวงศ์เธอ พระองค์เจ้าศรีรัศมิ์ พระวรชายาฯ เมื่อวันที่ 21 สิงหาคม พ.ศ. 2551
ภาษายิวเยเมน
ภาษายิวเยเมน (Yemenite Hebrew;עברית תימנית;יעמעניטע עבֿרית)หรือภาษาฮีบรูเตมานี (טעמאַני עבֿרית) เป็นระบบการออกเสียงของภาษาฮีบรูในไบเบิลและวรรณคดีที่ใช้โดยชาวยิวในเยเมน ชาวยิวเยเมนนำภาษานี้เข้ามาสู่อิสราเอลโดยการอพยพ ซึ่งการอพยพครั้งแรกเกิดขึ้นเมื่อ พ.ศ. 2425 นักวิชาการบางส่วนเชื่อว่า ภาษานี้ได้รับอิทธิพลจากภาษาอาหรับแบบเยเมนมาก แต่บางคนเช่น Yosef Gafih ไม่เห็นด้วย ในบรรดาภาษาฮีบรูทุกสำเนียงที่ยังใช้อยู่ในปัจจุบัน ภาษายิวเยเมนเป็นภาษาที่ยังคงลักษณะของภาษาฮีบรูโบราณไว้ได้มากที่สุด โดยออกเสียงของพยัญชนะทุกตัวแยกออกจากกันได้หมด ยกเว้น ס sāmeḵ and ש śîn ที่ออกเสียงเป็น /s/เหมือนกัน
ภาษายิวเยเมนได้รับอิทธิพลหรือสืบทอดมาจากภาษาฮีบรูในบาบิโลเนีย เอกสารเก่าสุดของภาษานี้แสดงระบบเครื่องหมายสระของภาษาฮีบรูในบาบิโลเนียมากกว่าภาษาฮีบรูติเบอเรีย
เมินเสียเถิดความตาย
เมินเสียเถิดความตาย (Dead Again) เป็นภาพยนตร์อเมริกันนีโอ-นัวร์ที่ออกฉายในปี ค.ศ. 1991 ภาพยนตร์โรแมนติก-ระทึกขวัญที่กำกับโดย เคนเนธ บรานาห์ และเขียนบทโดย สก็อตต์ แฟรงค์ นำแสดงโดย เคนเนธ บรานาห์ และ เอ็มมา ทอมป์สัน ร่วมกับ แอนดี้ การ์เซีย, เดเร็ค จาโคบี้, เวย์น ไนต์ และ โรบิน วิลเลียมส์
เมินเสียเถิดความตาย ประสบความสำเร็จในตลาดบ็อกซ์ออฟฟิศระดับปานกลางและได้รับคำวิจารณ์ในเชิงบวกจากนักวิจารณ์ส่วนใหญ่ เดเร็ค จาโคบี้ ได้รับการเสนอชื่อเข้าชิงรางวัลแบฟตา สาขานักแสดงสมทบชายยอดเยี่ยม และ แพทริก ดอยล์ ผู้แต่งเพลงประกอบภาพยนตร์ได้รับการเสนอชื่อเข้าชิงรางวัลลูกโลกทองคำ สาขาสาขาดนตรีประกอบภาพยนตร์ยอดเยี่ยม
กีฬาจักรยานในโอลิมปิกฤดูร้อน 1952
การแข่งขันจักรยานในโอลิมปิกฤดูร้อน 1952 เป็นการแข่งขันกีฬาจักรยานในกีฬาโอลิมปิกฤดูร้อนครั้งที่ 15 ที่กรุงเฮลซิงกิ ประเทศฟินแลนด์ ระหว่างวันที่ 28-31 กรกฎาคม พ.ศ. 2495 จัดขึ้นที่สนาม KäpyläและHelsinki Velodromeซึ่งการแข่งขันกีฬาจักรยานครั้งนี้มีการแข่งขันทั้งหมด 6 รายการ คือ ประเภททีมชาย 6 รายการ และประเภททีมหญิง 0 รายการ โดยมีนักกีฬาเข้าร่วมแข่งขัน 215 คน จาก 36 ประเทศ
วัดสระเกศ
วัดสระเกศ อาจหมายถึง
ตำบลกุดเพียขอม
กุดเพียขอม เป็นตำบลหนึ่งในอำเภอชนบท จังหวัดขอนแก่น
ที่ตั้งและอาณาเขต
ตำบลกุดเพียขอมตั้งอยู่ทางใต้ของอำเภอชนบท ห่างจากตัวอำเภอชนบท 5 กิโลเมตร ห่างจากตัวจังหวัดขอนแก่น ระยะทางประมาณ 60 กิโลเมตร มีลักษณะภูมิประเทศเป็นที่ราบสูง ดินเป็นดินร่วนปนทราย ไม่มีภูเขา เหมาะสำหรับการทำนา ทำไร่และเลี้ยงสัตว์ มีอาณาเขตติดต่อกับเขตการปกครองข้างเคียงดังต่อไปนี้
ประวัติ
ในอดีตบ้านกุดเพียขอมเดิมเป็นดินแดนที่พวกขอมได้เข้ามาจับจองที่ดินแห่งนี้เป็นที่ทำกินและได้สร้างทำนบกั้นน้ำ เรียกว่า "ฝายขอม"
คำว่า "เพีย" มาจากคำว่า "เพี้ยเมือง" เป็นตำแหน่งทางการปกครองในสมัยก่อน
คำว่า "กุด" ในภาษีอีสานหมายถึง แอ่งน้ำ บริเวณบ้านกุดเพียขอม จึงได้ชื่อว่า "กุดเพียขอม" แปลรวมกันว่า "แอ่งน้ำเจ้าเมืองของคนขอม"
ต่อมาเมื่อวันที่ 5 กรกฎาคม พ.ศ. 2516 ทางราชการได้ให้จัดตั้งเป็น สภาตำบลกุดเพียขอม ซึ่งมีหน้าที่กำกับดูแลและกำหนดแผนพัฒนา เมื่อปี พ.ศ. 2531 ท้องที่ตำบลกุดเพียขอม แบ่งการปกครองออกเป็น 14 หมู่บ้าน ซึ่งมีประชากรหนาแน่นทางราชการจึงแบ่งแยกท้องที่ออกไปเป็นตำบลโนนพะยอม จึงมีผลทำให้ตำบลกุดเพียขอมมีหมู่บ้านในปกครองทั้งหมด 7 หมู่บ้าน จนกระทั่งเมื่อวันที่ 16 ธันวาคม พ.ศ. 2539 กระทรวงมหาดไทยมีประกาศให้เปลี่ยนแปลงฐานะจาก สภาตำบลกุดเพียขอม เป็น องค์การบริหารส่วนตำบลกุดเพียขอม จนถึงปัจจุบัน
วัดโพธิ์เผือก
วัดโพธิ์เผือก อาจหมายถึง
พรทิพย์ จาละ
คุณหญิงพรทิพย์ จาละ กรรมการผู้ทรงคุณวุฒิในคณะกรรมการพัฒนาระบบราชการ อดีตสมาชิกสภานิติบัญญัติแห่งชาติ เป็นอดีตเลขาธิการคณะกรรมการกฤษฎีกา ระหว่างปี พ.ศ. 2547 ถึงปี พ.ศ. 2553 และเป็นคณะกรรมการข้าราชการพลเรือน (ก.พ.)
ประวัติ
คุณหญิงพรทิพย์ จาละ เกิดเมื่อวันที่ 16 ธันวาคม พ.ศ. 2492 สำเร็จการศึกษาระดับปริญญาตรี นิติศาสตรบัณฑิต (เกียรตินิยมดี) จากคณะนิติศาสตร์ มหาวิทยาลัยธรรมศาสตร์ ระดับปริญญาโท ทางด้านกฎหมาย จากมหาวิทยาลัยมิชิแกน และเนติบัณฑิตไทย จากสำนักอบรมศึกษากฎหมายแห่งเนติบัณฑิตยสภา
คุณหญิง พรทิพย์ จาละ ได้รับพระราชทานเครื่องราชอิสริยาภรณ์จุลจอมเกล้าชั้น จตุตถจุลจอมเกล้า แต่เดิมนั้น โดยที่มิได้สมรสจึงใช้คำนำหน้านามว่า "คุณ" แต่ล่าสุดเมื่อวันที่ 4 มีนาคม 2565 ได้มีพระบรมราชโองการโปรดเกล้าฯ ให้สตรีผู้ที่ได้รับพระราชทานเครื่องราชอิสริยาภรณ์ตระกูลจุลจอมเกล้าตั้งแต่ชั้น จตุตถจุลจอมเกล้า (จ.จ.) จนถึงชั้น ทุติยจุลจอมเกล้า ใช้คำนำหน้านามว่า "คุณหญิง" ทั้งหมด โดยมิต้องคำนึงว่าสมรสแล้วหรือไม่ ดังนั้น จึงเปลี่ยนคำนำหน้านามจาก คุณพรทิพย์ เป็น คุณหญิงพรทิพย์ จาละ
การทำงาน
คุณหญิงพรทิพย์ จาละ ได้รับแต่งตั้งเป็นเลขาธิการคณะกรรมการกฤษฎีกา (นักบริหาร 11) สำนักงานคณะกรรมการกฤษฎีกา สำนักนายกรัฐมนตรี ในปี พ.ศ. 2547 ในรัฐบาลของนาย ทักษิณ ชินวัตร
ในรัฐบาลพลเอกสุรยุทธ์ จุลานนท์ ได้แต่งตั้งคุณหญิงพรทิพย์ จาละ เป็นคณะกรรมการธนาคารแห่งประเทศไทย โดยคำแนะนำของรัฐมนตรีว่าการกระทรวงการคลัง ต่อมาในรัฐบาล อภิสิทธิ์ เวชชาชีวะ ได้แต่งตั้งคุณหญิงพรทิพย์ จาละ เป็นคณะกรรมการในศูนย์อำนวยการแก้ไขสถานการณ์ฉุกเฉิน
ต่อมาภายหลังการยึดอำนาจการปกครองของคณะรักษาความสงบแห่งชาติ ในเดือนพฤษภาคม พ.ศ. 2557 ได้แต่งตั้งคุณหญิงพรทิพย์ จาละ เป็นสมาชิกสภานิติบัญญัติแห่งชาติ ในวันที่ 14 มิถุนายน พ.ศ. 2559 ได้รับแต่งตั้งเป็น คณะกรรมการพัฒนาระบบราชการ สำนักงานคณะกรรมการพัฒนาระบบราชการ
จาง ชุนหัว
ชีวิต
จางชุนหัวเกิดในปี ค.ศ.189 เป็นชาวเหอเน่ย (河内) เขตผิงเกา (平皋) (ปัจจุบันคือจังหวัดเหวินเสี่ยน (温县) มณฑลเหอหน่าน (河南)) บิดาชื่อ จางหว่าง (张汪) เป็นขุนนางตำแหน่ง ซู่อี้หลิ่ง (粟邑令) ในราชวงศ์ฮั่นตะวันออก และราชวงศ์เฉาเว่ย (曹魏) มารดาแซ่ซาน (山氏) เป็นชาวเหอเน่ย เป็นพี่สาวของบิดา ซานเถา (山涛) ขุนนางตำแหน่ง ซือถู (司徒) ในราชวงศ์จิ้น จางชุนหัวในวัยเด็ก เป็นที่รู้จักกันดีในด้านความประพฤติอันดีงามและสติปัญญาที่ดีเลิศ
ช่วงเวลาหนึ่งก่อนปี 208 โจโฉเรียกตัวสุมาอี้ให้ไปช่วยงานในราชสำนัก สุมาอี้โกหกว่าเป็นอัมพาตและนอนซมอยู่บ้าน วันหนึ่ง สุมาอี้นำตำราออกมาผึ่งแดดที่ด้านนอก แล้วกลับไปนอนในห้อง ต่อมามีฝนตกหนัก สุมาอี้จึงต้องลุกออกจากเตียงวิ่งไปเก็บตำราเข้ามาในห้อง สาวใช้นางหนึ่งเห็นเหตุการณ์ จางชุนหัวกลัวว่าสาวใช้คนนั้นจะไปบอกคนอื่นว่าสุมาอี้สบายดีและทำให้ครอบครัวของพวกเขามีปัญหา นางจึงฆ่าปิดปากสาวใช้คนนั้น จากนั้นจางชุนหัวก็ไปเตรียมอาหารให้ครอบครัว เหตุการณ์ในครั้งนี้จึงสร้างความประทับใจให้กับสุมาอี้เป็นอย่างมาก
ในช่วงหลัง สุมาอี้หลงรักนางป๋อฟู่เหริน (柏夫人) ที่เป็นอนุภรรยาและเริ่มไม่สนใจจางชุนหัว จนกระทั่งวันหนึ่ง สุมาอี้ล้มป่วยลง จางชุนหัวถือโอกาสเข้าไปเยี่ยม แต่สุมาอี้เห็นหน้านางก็ไม่พอใจถึงกับด่าออกมาว่า “ของเก่าของแก่ หน้าตาน่าเกลียด จะมารบกวนข้าทำไม?” จางชุนหัวถูกด่าก็เสียใจมาก จึงคิดจะฆ่าตัวตายด้วยการอดอาหาร สุมาสูและสุมาเจียวก็ทำด้วย สุมาอี้ตกใจมากจึงเข้าไปขอโทษนางและขอคืนดี ภายหลังสุมาอี้บอกใครบางคนเป็นความลับว่า “ของเก่าของแก่จะเป็นจะตายยังไงก็ช่าง ที่ข้ามาขอโทษ ข้าแค่ไม่อยากเห็นลูกของข้าต้องเสียใจเท่านั้น”
จางชุนหัวเสียชีวิตระหว่าง 22 พฤษภาคม ถึง 19 มิถุนายน ค.ศ. 247 ด้วยวัย 59 ปี (นับแบบจีน) นางถูกฝังที่หลุมศพ Gaoyuan (高原陵; ปัจจุบันคือที่ไหนซักแห่งใน Yanshi, เมืองลกเอี๋ยง, มณฑลเหอหนาน) พระเจ้าโจมออวยยศย้อนหลังให้นางขึ้นเป็น "Lady of Guangping County" (廣平縣君). ในปี 264 พระเจ้าโจฮวนอวยยศย้อนหลังให้นางขึ้นเป็น "Consort Xuanmu" หนึ่งปีหลังจากนั้น สุมาเอี๋ยนผู้เป็นหลานของสุมาอี้บังคับให้พระเจ้าโจฮวนสละราชสมบัติและสถาปนาราชวงศ์จิ้นขึ้นมาแทนที่ราชวงศ์วุย เมื่อสุมาเอี๋ยนขึ้นเป็นจักรพรรดิจึงอวยยศย้อนหลังให้นางขึ้นเป็น "เซวียนมู่ฮวงโหว" (宣穆皇后) (Empress Xuanmu)
ใน Popular cultures
จางชุนหัวถูกแนะนำตัวเป็นตัวละครที่เลือกเล่นได้เป็นครั้งแรกในเกม Dynasty Warriors 8 ของค่าย Koei นางปรากฏตัวในซีรีส์การ์ตูน หงสาจอมราชันย์ เขียนโดยเฉินเหมา หลิวเทาแสดงเป็นจางชุนหัวในซีรีส์ทีวี The Advisors Alliance ของประเทศจีนในปี 2017
วัดหนามแดง
วัดหนามแดง อาจหมายถึง
วัดอโศการาม
วัดอโศการาม อาจหมายถึง
ยูนิเวอร์แซลเซนจูรี
ยูนิเวอร์แซลเซนจูรี หรือตัวย่อ UC เป็นระบบปฏิทินแบบหนึ่งในการ์ตูนญี่ปุ่นเรื่องกันดั้ม
ในโมบิลสูทกันดั้ม ตอนที่แปด มีแสตมป์ที่ระบุปี 2079 และในโมบิลสูทเซต้ากันดั้มมีแสตมป์ซึ่งระบุปี 2088 ซึ่งหมายความว่าศักราช UCที่หนึ่งนั้นเริ่มในปีคริสต์ศักราช 2001 แต่ในฉบับตัดต่อใหม่เพื่อฉายในโรงภาพยนตร์ของทั้งสองภาคไม่มีฉากเหล่านี้
กันดั้มในจักรวาลยูนิเวอร์แซลเซนจูรี
เรียงตามเวลาในท้องเรื่อง
เรื่องปี U.C.นี้ ในช่วงปีค.ศ.1990 มีการออกโมเดลและการ์ตูน Gundam F90 ออกมา ซึ่งมีลำดับเวลาที่ระบุการเริ่มต้น U.C.ไว้อีกแบบหนึ่ง โดยนับจากปีที่มนุษย์ย้ายถิ่นฐานไปอยู่บนอวกาศได้สำเร็จเป็นปีเริ่มต้น U.C. นั่นคือ ค.ศ.2045 ซึ่งอ้างอิงจาก โมบิลสูทกันดั้มยูนิคอร์น อย่างไรก็ตาม แนวทางการระบุ U.C. ตามที่เกี่ยวข้องกับ Gundam F90 นี้ ปัจจุบันไม่ได้มีการอ้างถึงกันแล้ว นับตั้งแต่มีตารางเวลาแบบ official เผยแพร่ออกมาหลังจากปีค.ศ.1990
กีฬาเทเบิลเทนนิสในกีฬาแห่งชาติครั้งที่ 41
"กีฬาเทเบิลเทนนิส" ในการแข่งขันกีฬาแห่งชาติ ครั้งที่ 41 เชียงใหม่เกมส์
มุนินฺ (แก้ความกำกวม)
มุนินฺ อาจหมายถึง
ดัค
ดัค (Douc, Douc langur; เป็นภาษาเวียดนามหมายถึง "ลิง" ) เป็นสกุลของสัตว์เลี้ยงลูกด้วยนมในอันดับวานรสกุลหนึ่ง ใช้ชื่อสกุลว่า Pygathrix อยู่ในวงศ์ลิงโลกเก่า (Cercopithecidae)
จัดเป็นค่างจำพวกหนึ่ง ที่มีสีสันตามลำตัวสวยงาม โดยเฉพาะหน้าแข้งที่เป็นสีแดงเข้ม พบกระจายพันธุ์ในป่าดิบพรมแดนระหว่างประเทศลาวและเวียดนาม หางมีความยาว มีพฤติกรรมกินใบไม้และดอกไม้เป็นอาหารหลักได้หลากหลายถึง 450 ชนิด และพบได้ในพื้นที่สูงกว่าระดับน้ำทะเลถึง 200-1,400 เมตร
แบ่งออกได้เป็น 3 ชนิด โดยจำแนกตามลักษณะสีขนที่แตกต่างออกไป (ในข้อมูลบางแหล่งจัดให้มีมากถึง 5 ชนิด แต่ปัจจุบันถูกจัดให้อยู่ในสกุล Rhinopithecus และในข้อมูลเก่าจัดให้มีเพียงชนิดเดียวแต่แบ่งเป็นชนิดย่อยของกันและกัน ) ได้แก่
เคย์น วินเซนต์
เคย์น วินเซนต์ (เกิดวันที่ 29 ตุลาคม ค.ศ. 1988) เป็นนักฟุตบอลชาวนิวซีแลนด์ ปัจจุบันลงเล่นให้กับออกแลนด์ซิตี ในนิวซีแลนด์ฟุตบอลแชมเปียนชิป
วินเซนต์เกิดที่ออกแลนด์ เขามีบิดาเป็นชาวกีวี ส่วนมารดาเป็นชาวญี่ปุ่น และได้เล่นฟุตบอลให้กับสโมสรอาชีพในญี่ปุ่น, นิวซีแลนด์, อินเดีย, ออสเตรเลีย, ไทย และมาเลเซีย เขาเป็นหนึ่งในผู้เล่นชาวต่างชาติที่ได้รับความสนใจอย่างมากในมาเลเซียพรีเมียร์ลีก ในส่วนการเล่นในประเทศไทยเขาเคยเล่นให้กับหลายสโมสร เช่น สงขลา ยูไนเต็ด, แอร์ฟอร์ซ เซ็นทรัล, เกษตรศาสตร์, ศุลกากร ยูไนเต็ด เป็นต้น
เกษตรศาสตร์
ในเดือนมกราคม พ.ศ. 2561 เคย์น วินเซนต์ ได้เซ็นสัญญาเข้าร่วมสโมสรฟุตบอลมหาวิทยาลัยเกษตรศาสตร์ในไทยลีก 2 ต่อมาเขาลงเล่นนัดแรกและยิงประตูแรกให้กับสโมสรเมื่อวันที่ 11 กุมภาพันธ์ พ.ศ. 2561 ในนัดที่เกษตรศาสตร์เปิดสนามทีโอที เอาชนะศรีสะเกษ 3-2 และในวันที่ 10 มีนาคม เขาทำแฮตทริกแรกของฤดูกาล ในนัดที่เกษตรศาสตร์เปิดบ้านชนะกระบี่ 5-0
ทีมชาติ
วินเซนต์ยังลงเล่นให้กับทีมชาตินิวซีแลนด์ รุ่นอายุไม่เกิน 20 ปี และในวันที่ 6 พฤศจิกายน ค.ศ. 2014 เขามีชื่อติดทีมชาติชุดใหญ่ในนัดกระชับมิตรพบกับจีนและไทย
สหพันธ์ฟุตบอลปากีสถาน
สหพันธ์ฟุตบอลปากีสถาน (Pakistan Football Federation, หรือ PFF) เป็นหน่วยงานที่กำกับดูแลฟุตบอลในประเทศปากีสถาน มีสำนักงานใหญ่ตั้งอยู่ที่ลาฮอร์ ก่อตั้งขึ้นเมื่อปี พ.ศ. 2490 เป็นสมาชิกของสหพันธ์ฟุตบอลระหว่างประเทศ (ฟีฟ่า) และสมาชิกของสมาพันธ์ฟุตบอลเอเชีย (เอเอฟซี) มีหน้ารับผิดชอบดูแลการแข่งขันฟุตบอลลีกในประเทศรวมถึงฟุตบอลทีมชาติปากีสถาน
วัดธรรมาภิรตาราม (กรุงเทพมหานคร)
วัดธรรมาภิรตาราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในแขวงถนนนครไชยศรี เขตดุสิต กรุงเทพมหานคร วัดมีเนื้อที่ประมาณ 8 ไร่
อาคารเสนาสนะและปูชนียวัตถุ
อาคารเสนาสนะในวัดได้แก่ เจดีย์ย่อมุมไม้สิบสองหรือเจดีย์ทรงเครื่อง กว้างด้านละ 6 เมตร สูงประมาณ 12 เมตร อยู่บริเวณด้านหน้าพระอุโบสถลักษณะศิลปะสมัยอยุธยาตอนปลายแบบที่เรียกว่าโบสถ์มหาอุด กล่าวคือ ก่ออิฐถือปูน หลังโบสถ์อุดตัน หน้าโบสถ์เป็นเพิง หลังคาชั้นเดียวไม่มีช่อฟ้า ใบระกา สัณฐานโบสถ์ด้านนอกทำคล้ายท้องเรือสำเภา คือหัวท้ายโค้ง กลางอ่อนลง ซุ้มประตูอยู่ภายในบริเวณพระอุโบสถมีลักษณะเป็นซุ้มประตูก่ออิฐถือปูน หลังคาทรงจีน ภายในมีใบเสมาหินแกะสลักลวดลาย วัดมีหอระฆังเก่าเป็นอาคารก่ออิฐถือปูนทรงสี่เหลี่ยมจัตุรัส 2 ชั้น หลังคามุงกระเบื้องว่าว
ปูชนียวัตถุของวัด ได้แก่ หลวงพ่ออู่ทอง เป็นพระพุทธรูปในวิหารองค์ใหญ่ ทำด้วยหินทรายแดง ลงรักปิดทอง ปางสมาธิ แบบสมัยอู่ทอง หน้าตักกว้าง 168 เซนติเมตร ส่วนสูงวัดจากทับเกษตรถึงยอดเปลวรัศมีได้ 227 เซนติเมตร และมีพระพุทธรูปอีกองค์ คือ หลวงพ่อสุโขทัย เป็นพระประธานในพระอุโบสถ ลงรักปิดทอง ปางมารวิชัย สมัยสุโขทัย หน้าตักกว้าง 183 เซนติเมตร ส่วนสูงวัดจากทับเกษตร (ที่นั่ง) ถึงยอดเปลวรัศมีได้ 242 เซนติเมตร
ภาษาลันนัง
ภาษาลันนัง(咱人話, หรือ 咱儂話), หรือ 'Lan-nang-oé', เป็นสำเนียงของภาษาจีนฮกเกี้ยนในฟิลิปปินส์ ชื่อ lan-nang-oé หมายถึง ' ภาษา (oé)ของประชาชน (lâng) ของเรา (lán) ' เป็นสำเนียงแม่ของสำเนียงเซียแมนหรืออมอย ใช้พูดในชุมชนชาวจีนในฟิลิปปินส์ ได้รับอิทธิพลจากภาษาตากาล็อก ภาษาสเปน และภาษาจีนกวางตุ้ง มีผู้พูดเป็นภาษาแม่ราว 592,200 คนหรือ 98.5% ของชาวจีนในฟิลิปปินส์ทั้งหมด
เฮนรี่ที่ 5 จอมราชันย์
เฮนรี่ที่ 5 จอมราชันย์ (Henry V) เป็นภาพยนตร์ดราม่าอิงประวัติศาสตร์สัญชาติอังกฤษที่ออกฉายในปี ค.ศ. 1989 ที่ดัดแปลงมาสำหรับหน้าจอโรงภาพยนตร์และและกำกับโดย เคนเนธ บรานาห์ ซึ่งสร้างจากบทละครของ วิลเลียม เชกสเปียร์ ที่มีชื่อเดียวกันเกี่ยวกับ พระเจ้าเฮนรีที่ 5 แห่งอังกฤษ ภาพยนตร์เรื่องนี้นำแสดงโดย เคนเนธ บรานาห์ ในบทนำร่วมกับ พอล สโกฟีลด์, เดเร็ค จาโคบี้, เอียน โฮล์ม, เอ็มมา ทอมป์สัน, อเล็ค แมคโคเวน, จูดี เดนช์, ร็อบบี้ โคลทราน, ไบรอัน เบลสเซด และ คริสเตียน เบล
ภาพยนตร์เรื่องนี้ได้รับเสียงวิพากษ์วิจารณ์จากทั่วโลกและได้รับการพิจารณาอย่างกว้างขวางว่าเป็นหนึ่งในภาพยนตร์ดัดแปลงของวิลเลียมเชกสเปียร์ที่ดีที่สุดเท่าที่เคยมีมา สำหรับผลงานของเธอในภาพยนตร์เรื่องนี้ ฟิลลิส ดาลตัน ได้รับรางวัลออสการ์ สาขาออกแบบเครื่องแต่งกายยอดเยี่ยม และ	เคนเนธ บรานาห์ ในการกำกับภาพยนตร์เรื่องแรกของเขา ทำให้ได้รับการเสนอชื่อเข้าชิงรางวัลออสการ์ สาขานักแสดงนำชายยอดเยี่ยม และ ผู้กำกับภาพยนตร์ยอดเยี่ยม
ศศินา วิมุตตานนท์
ศศินา วิมุตตานนท์ (นามสกุลเดิม สุทธิถวิล, เกิดวันที่ 6 กรกฎาคม พ.ศ. 2517) เป็นอดีตนักร้อง​ ผู้ประกาศข่าว และพิธีกรรายการโทรทัศน์ชาวไทย
การศึกษา
•	ประถมศึกษา โรงเรียนสวนบัว
•	มัธยมศึกษา โรงเรียน สายปัญญา (สอบเทียบได้ตอนม.5)
•	บัณฑิตศึกษา (ปริญญาตรี) มหาวิทยาลัยกรุงเทพ คณะนิเทศศาสตร์ รุ่นที่ 21 เอกภาควิชาโฆษณา โทภาควิชาประชาสัมพันธ์ (รหัสนักศึกษา 134030126)
ผลงาน
•	ปี 2537 ฝึกงาน สร้างสรรค์งานโฆษณาและงานบริหารงานลูกค้า ที่บริษัทโฆษณา Dentsu Young & Rubicam
•	ปี 2538 - 2540 สำเร็จการศึกษาปริญญาตรีแล้ว เข้าบรรจุเป็นพนักงานของสถานีโทรทัศน์สีกองทัพบกช่อง 7 ในตำแหน่ง ผู้สื่อข่าวและผู้ประกาศข่าว
•	ปี 2538 - 2560 ผู้ประกาศข่าว สถานีโทรทัศน์สีกองทัพบกช่อง 7 ในช่วงต่างๆ ดังนี้
1) ข่าวภาคค่ำ 19.45 -20.20 น. วันจันทร์ ,วันอังคาร และวันพุธ
3) รายการ “สะเก็ดข่าววันหยุด” ในวันหยุดนักขัตฤกษ์
•	ปี 2538 - 2560 งานพิธีกรต่างๆ (การประกวดมิสไทยแลนด์ยูนิเวิรส์ ,การประกวดนางสาวไทย, งานประกาศผลรางวัลภาพข่าวสื่อมวลชนยอดเยี่ยม ,รายการสกู้ป ,สารคดีสั้นต่างๆ ฯลฯ )
•	ปี 2539 Presenter ให้กับผลิตภัณฑ์”สไปร์ท” ของบริษัท หาดทิพย์ จำกัด (มหาชน)
•	ปี 2539 - 2541 Presenter ให้กับผลิตภัณฑ์ผงซักฟอก “แอทแทค” ของบริษัท คาโอ คอมเมอร์เชียล (ประเทศไทย) จำกัด
•	ปี 2541- ปัจจุบัน กรรมการบริหาร และ Presenter ให้กับผลิตภัณฑ์นาฬิกาหลุยส์ มอเรส์ (Louis Morais), ไซแอมสวิส (Siam Swiss) ,ผลิตภัณฑ์ดูแลและบำรุงผิวหน้าศศินา (Sasina Health & Beauty) , LCA. ,Sasina Beauty & Spa และ SASINA ในปัจจุบัน
•	ปี 2539 - 2541 เขียนบทโทรทัศน์ และเป็นผู้ดำเนินรายการ “คนเด็ด” ทางช่อง 7 สี
•	ปี 2543 - 2544 ผู้ดำเนินรายการวิทยุ “ผู้หญิงทำงาน” และรายการ “มุมมองธุรกิจ” ทางคลื่นวิทยุ Fm. 99.5 MHz.
•	ปี 2546 – 2547 คณะกรรมการตัดสินรางวัล“งามอย่างไทย” เวทีการประกวดมิสไทยแลนด์ยูนิเวิร์ส
•	ปี 2548 – 2560 ผู้บรรยาย โทรทัศน์รวมการเฉพาะกิจแห่งประเทศไทย ในพิธีจุดเทียนชัยถวายพระพร งาน 5 ธันวามหาราช ปี 2548, วันเฉลิมพระชนมพรรษาพระบาทสมเด็จพระเจ้าอยู่หัว 5 ธันวาคม 2549 ,วันเฉลิมพระชนมพรรษา สมเด็จพระนางเจ้าพระบรมราชินีนารถ 12 สิงหาคม 2551 , งานพระราชพิธี พระราชทานเพลิงพระศพ สมเด็จพระเจ้าพี่นางเธอ เจ้าฟ้ากัลยาณิวัฒนา กรมหลวงนราธิวาสราชนครินทร์ 14-19 พฤศจิกายน 2551 ,งานพระราชพิธีจรดพระนังคัลแรกนาขวัญ ประจำปี 2552 , พิธีจุดเทียนชัยถวายพระพร พระบาทสมเด็จพระเจ้าอยู่หัว 5 ธันวาคม 2553 ณ บริเวณศาลฎีกา ,ถ่ายทอดสด พระราชินีเสด็จเป็นองค์ประธานในพิธีเททองหล่อพระกริ่งกรุงเทพมหานคร 5 ตุลาคม 2554 ,งานสโมสรสันนิบาติเนื่องในพระราชพิธีมหามงคลเฉลิมพระชนมพรรษา พระบาทสมเด็จพระเจ้าอยู่หัว ณ ทำเนียบรัฐบาล 7ธันวาคม 2554 ,งานวันลูกเสือแห่งชาติ เป็นต้น)
•	ปี 2549 คณะกรรมการคัดเลือกผู้เข้าประกวด “มิสไทยแลนด์ยูนิเวิร์ส” รอบ 44 คน
•	ปี 2549 Presenter ให้กับผลิตภัณฑ์น้ำยาล้างจาน “ซันไลต์”
•	ปี 2549 พิธีกรให้งานจับรางวัลผู้โชคดีจากซองผลิตภัณฑ์ “ยำยำ จัมโบ้” ออกอากาศหลังสะเก็ดข่าว จำนวน 13 ครั้ง
•	ปี 2550 มีผลงานเพลง อัลบั้ม “ขอจงทรงพระเจริญ” เพื่อนำรายได้สมทบทุนมูลนิธิชัยพัฒนา (จำนวน 1 ล้านบาทถ้วน) และเพื่อการสาธารณะกุศล